27.3.2023
FI
Euroopan unionin virallinen lehti
C 112/15
i) Voidaanko sitä, että Espanjan lainsäätäjä on työntekijöitä koskevista säännöistä annetun lain konsolidoidussa toisinnossa (Texto Refundido de la Ley del Estatuto de los Trabajadores) 48 §:n 2 momentin ja yleisen sosiaaliturvalain konsolidoidun toisinnon (Texto Refundido de la Ley General de la Seguridad Social) 177, 178 ja 179 §:ssä jättänyt antamatta säännöksiä, joissa edellytetään yksinhuoltajaperheiden työn ja yksityiselämän yhteensovittamiseen liittyvien erityistarpeiden arvioimista, mikä vaikuttaa vastasyntyneen lapsen hoitoon saatavan vapaan kestoon verrattuna sen kestoon tilanteessa, jossa lapsi syntyy kahden huoltajan perheeseen, jossa kumpikin vanhempi voi odottaa saavansa palkallisen vapaan edellyttäen, että he molemmat täyttävät sosiaaliturvaetuuden myöntämisperusteet, pitää [vanhempien ja omaistaan hoitavien työ- ja yksityiselämän tasapainottamisesta ja neuvoston direktiivin 2010/18/EU kumoamisesta 20.6.2019 annetun] direktiivin [(EU) 2019/1158] mukaisena, kun kyseisessä direktiivissä velvoitetaan ottamaan vanhempainvapaan myöntämisperusteita ja sitä koskevia yksityiskohtaisia järjestelyjä määritettäessä erityisesti huomioon muun muassa se, että lapsi syntyy yksinhuoltajaperheeseen?
ii) Onko lapsen syntymän perusteella työstä annettavan vapaan pitämiselle asetettuja edellytyksiä, sosiaaliturvan korvauksen myöntämisperusteita ja vanhempainvapaan käyttämistä koskevaa järjestelmää ja erityisesti vanhempainva­ paan keston mahdollista pidentämistä sillä perusteella, että perheessä ei ole biologisen äidin lisäksi toista vanhempaa, joka hoitaisi lasta, tulkittava siinä tapauksessa, että Espanjan lainsäätäjä ei ole antanut niistä erityisiä säännöksiä, joustavasti unionin oikeuden nojalla?
(1)
EUVL L 188, 12.7.2019, s. 79–93.
Ennakkoratkaisupyyntö, jonka Audiencia Provincial de Alicante (Espanja) on esittänyt 7.11.2022 – Julieta ja Rogelio v.
Agencia Estatal de Administración Tributaria (Asia C-687/22) (2023/C 112/20) Oikeudenkäyntikieli: espanja Ennakkoratkaisua pyytänyt tuomioistuin Audiencia Provincial de Alicante
Pääasian asianosaiset Valittajat: Julieta ja Rogelio Vastapuoli: Agencia Estatal de Administración Tributaria
Ennakkoratkaisukysymykset 1) Voidaanko yhdenmukaisen tulkinnan periaatetta soveltaa [ennaltaehkäiseviä uudelleenjärjestelyjä koskevista puitteista, veloista vapauttamisesta ja elinkeinotoiminnan harjoittamiskiellosta sekä toimenpiteistä uudelleenjärjestelyä, maksuky­ vyttömyyttä ja veloista vapauttamista koskevien menettelyjen tehostamiseksi ja direktiivin (EU) 2017/1132 muuttamisesta 20.6.2019 annetun Euroopan parlamentin ja neuvoston direktiivin (EU) 2019/1023 (1)] 23 artiklan 4 kohtaan tilanteessa, jossa tosiseikat ovat tapahtuneet kyseisen direktiivin voimaantulopäivän ja sen täytäntöönpanolle asetetun määräajan päättymisen välisenä aikana (kuten käsiteltävässä asiassa, kun otetaan huomioon veloista vapauttamista koskevan hakemuksen tekoajankohta) ja jossa sovellettava kansallinen lainsäädäntö (uudistettu konkurssilaki (Texto Refundido de la Ley Concursal), sellaisena kuin se on muutettuna kuninkaan asetuksella 1/20 (Real Decreto Legislativo 1/20)) ei ole sama kuin se lainsäädäntö, jolla kyseinen direktiivi pannaan täytäntöön (laki 16/22)?
2) Voidaanko direktiivin 2019/1023 23 artiklan 4 kohdan ja sen taustalla olevien veloista vapauttamista koskevien periaatteiden mukaisena pitää Espanjan uudistetun konkurssilain (sellaisena kuin se on muutettuna kuninkaan asetuksella 1/2020) kaltaista kansallista lainsäädäntöä, jossa ei mitenkään perustella julkisoikeudellisten velkojen jättämistä veloista vapauttamisen ulkopuolelle?
Vaarannetaanko kyseisellä lainsäädännöllä direktiivissä 2019/1023 säädettyjen tavoitteiden saavuttaminen, kun siinä jätetään julkisoikeudelliset velat veloista vapauttamisen ulkopuolelle perustelematta tätä asianmukaisesti?